Pamats-LV
Pamats-LV ir 2023. gada 2. maijā dibināta politisko partiju apvienība. Partiju apvienība izveidota, apvienojoties Latvijas Krievu savienībai (LKS) un Centra partijai (CP). Tās līdzpriekšsēdētāji ir Juris Aleksejevs (CP), Miroslavs Mitrofanovs (LKS), Andžejs Zdanovičs (CP) un Tatjana Ždanoka (LKS). Partiju apvienība sevi pozicionē kā centriski kreisu. 2023. gada 1. novembrī Pamats-LV iesniedza Centrālajā vēlēšanu komisijā pieteikumu parakstu vākšanai, lai ierosinātu tautas nobalsošanu par 14. Saeimas atlaišanu.